b'\n_START_ARTICLE_\nTamara Lah Turn\xc5\xa1ek\n_START_SECTION_\n\xc5\xbdivljenjepis\n_START_PARAGRAPH_\nPo diplomi iz organske kemije in magisteriju ter doktoratu iz biokemije je bila zaposlena na Oddelku za biokemijo in molekularno biologijo na In\xc5\xa1titutu \xc2\xbbJo\xc5\xbeef Stefan\xc2\xab in nekaj \xc4\x8dasa tudi v Klini\xc4\x8dnem laboratoriju Pediatri\xc4\x8dne klinike v Ljubljani. Od leta 1996 do februarja 2018 je bila direktorica Nacionalnega in\xc5\xa1tituta za biologijo, kjer je med leti 1997 ter 2004 delovala tudi kot vodja Oddelka za genetsko toksikologijo in biologijo raka._NEWLINE_Od 2001 do 2014 je bila \xc4\x8dlanica Komisije za \xc5\xbeenske v znanosti. V prvem in drugem 4-letnem mandatnem obdobju je nekaj let predsedovala komisiji. _NEWLINE_Septembra 2011 jo je Borut Pahor, takratni predsednik 9. vlade RS, predlagal za ministrico za visoko \xc5\xa1olstvo, znanost in tehnologijo. 14. septembra je dobila tudi potrditev pristojnega dr\xc5\xbeavnozborskega odbora, vendar je Dr\xc5\xbeavni zbor v paketnem glasovanju 20. septembra zavrnil vse ministrske kandidate, s tem pa je bila izglasovana tudi nezaupnica vladi. Na pred\xc4\x8dasnih dr\xc5\xbeavnozborskih volitvah, ki so sledile, je kandidirala na listi SD, a ni bila izvoljena za poslanko._NEWLINE_Bila je predsednica Sveta za znanost in tehnologijo v mandatnem obdobju od 17. 7. 2014 do 17. 7.2018._NEWLINE_Leta 2014 je bila imenovala za mandatno dobo \xc5\xa1tirih let za predsednico Odbora Republike Slovenije za Zoisovo nagrado, Zoisovo priznanje, priznanje ambasador znanosti Republike_NEWLINE_ Slovenije in Puhovo priznanje.'